‘เงินฝากพ่วงประกัน’ฟัน5%
&nbsp;
21 ส.ค. 2554

โพสต์ทูเดย์ — ธนาคารกสิกรไทยจับมือเมืองไทยประกันชีวิตงัดดอกเบี้ย 5% ขายพ่วงประกันเพื่อการศึกษา
นายศีลวัฒน์ สันติวิสัฏฐ์ ผู้ช่วยกรรมการผู้จัดการ ธนาคารกสิกรไทย เปิดเผยว่า ธนาคารได้ร่วมกับบริษัท เมืองไทยประกันชีวิต เพื่อเสนอขายแบบประกันอนาคตการศึกษาลูก 22/15 (Pro Education) และลูกค้ายังได้สิทธิในการเปิดบัญชีเงินฝากประจำ 5 เดือนด้วยดอกเบี้ยสูงถึง 5% ต่อปี หากซื้อประกันภายในเดือน มิ.ย.นี้ด้วย
สำหรับแบบประกันดังกล่าว มีจุดเด่นที่เป็นแบบสะสมทรัพย์รูปแบบใหม่ ที่จ่ายผลตอบแทนให้การศึกษาลูกตามช่วงอายุของลูก ด้วยการออมเงินวันละ 100 บาท หรือเบี้ยขั้นต่ำปีละ 3.5 หมื่นบาท ทุนประกัน 2.5 แสนบาท ก็สามารถส่งลูกเรียนจนจบปริญญาโท และยังมีเงินก้อนไว้ให้ลูกทำธุรกิจต่อได้นอกจากนี้ยังแนบสัญญาเพิ่มเติม หากพ่อหรือแม่ผู้จ่ายเบี้ยประกัน เสียชีวิต ทุพพลภาพ ไม่สามารถจ่ายเบี้ยต่อไปได้ ตัวลูกก็ยังได้รับความคุ้มครองต่อจนครบสัญญา
ทั้งนี้ ธนาคารตั้งเป้าทำเบี้ยในปีนี้ให้ได้ 500 ล้านบาท จากจำนวนลูกค้า 1.4 หมื่นคน ซึ่ง
มีลูกค้าเด็กไม่ต่ำกว่า 5,000 รายที่สมัครแบบประกันนี้ คิดเป็นมูลค่าเบี้ยประมาณ 200 ล้านบาท และค่าธรรมเนียม 50 ล้านบาท เนื่องจากแบบประกันนี้เป็นการวางแผนการศึกษาให้กับบุตร ธนาคารมีลูกค้าเด็กในกลุ่มเป้าหมายอยู่หลายแสนราย และยังมีกลุ่มเด็กในช่วงอายุไม่เกิน 10 ปีในไทยอีกกว่า 10 ล้านคน ซึ่งปัจจุบันเด็กไทยมีสัดส่วนการถือครองกรมธรรม์ประกันชีวิตค่อนข้างน้อย หากเทียบกับประชากรผู้ใหญ่ ขณะที่อัตราการเจ็บป่วยของเด็กก็ค่อนข้างสูงหากเทียบกับผู้ใหญ่
สำหรับแบบประกันดังกล่าว มีอายุรับประกัน ตั้งแต่ 1เดือน ถึง 10 ปี มีระยะเวลาคุ้มครองถึงอายุครบ 22 ปี ระยะเวลาชำระเบี้ยประกัน ถึงอายุครบ 15 ปี ผลประโยชน์ที่จะได้รับมีเงินคืนทุกปี ตั้งแต่อายุครบ 15 ปี จนถึงอายุครบ 22 ปี รวมทั้งสิ้น 250% ของทุนประกัน (โดยคืน 10% ตั้งแต่อายุครบ 1517 ปี รวม 30% และ คืน 30% ตั้งแต่อายุครบ 1821 ปี รวม 120% และคืน 100% เมื่ออายุครบ 22 ปี)
ให้ความคุ้มครองการเสียชีวิตเพิ่มขึ้นตามอายุสูงสุดถึง 230% ตั้งแต่ผู้เอาประกันอายุครบ 14 ปี เป็นต้นไป จนครบสัญญา
สำหรับ กลยุทธ์การสื่อสารการตลาด เพื่อให้ลูกค้ารู้จักผลิตภัณฑ์นี้ในวงกว้าง ทาง KBank จึงออกแคมเปญโฆษณาความยาว 30 วินาที ชื่อชุด “งอแง” เพื่อสื่อให้เห็นถึงพระคุณของพ่อแม่ที่ลูกจะระลึกเสมอ คือ การมอบการศึกษาให้ โดยเริ่มเผยแพร่ตั้งแต่วันที่ 24 ก.พ. ทางโทรทัศน์ และสื่อต่าง ๆ เพื่อให้เข้าถึงกลุ่มเป้าหมายมากที่สุด รวมถึง จัดแคมเปญเพื่อสมนาคุณ ลูกค้าเมื่อซื้อประกันอนาคตการศึกษาลูก ตั้งแต่วันที่ 22 ก.พ. 30 มิ.ย. 53 และได้อนุมัติ ภายใน 31 ก.ค. 53 รับสิทธิ์เปิดบัญชีเงินฝากประจำ 5 เดือน ดอกเบี้ย 5% และจะมี Instant Premium ปลาโลมา ให้กับลูกค้าที่สมัครและชำระเงินทันที